b'\n_START_ARTICLE_\nEnakopravnost (\xc4\x8dasopis)\n_START_PARAGRAPH_\nEnakopravnost (angle\xc5\xa1ko Equality) je bil slovenski dnevnik, ki je izhajal v Clevelandu (Ohio, Zdru\xc5\xbeene dr\xc5\xbeave Amerike)._NEWLINE_List je sprva izdajala korporacija tiskovne dru\xc5\xbebe Enakopravnost, pozneje pa Ameri\xc5\xa1ko-jugoslovanska tiskovna dru\xc5\xbeba. V za\xc4\x8detku je bil neodvisen, napredno usmerjen list, v letih 1925\xe2\x88\x921930 tudi uradno glasilo Slovenske svobodomiselne podporne zveze. Politi\xc4\x8dno ni bil to\xc4\x8dno usmerjen, vendar se je vedno zavzemal za napredne smeri. Izhajal je kot dnevnik v najve\xc4\x8dji nakladi do 7250 izvodov. Prvi urednik je bil Janko Rogelj, nato Louis Truger, Zvonko Novak, Anton \xc5\xa0abec, Vatroslav Grill, Ivan Jontez, ponovno \xc5\xa0abec in Grill, Ivan Bo\xc5\xa1tjan\xc4\x8di\xc4\x8d, Lojze \xc4\x8campa in kot zadnji urednik ponovno Grill, ki je bil klju\xc4\x8dni urednik, saj je list urejal v letih 1919\xe2\x88\x921936, 1943-1946 in 1950-1957. \xc5\xbde pred 2. svetovno vojno Enakopravnost napredno usmerjen list in med 1934-1941 v Kraljevini Jugoslaviji prepovedana. Tudi med vojno in po njej je list vztrajal na naprednih stali\xc5\xa1\xc4\x8dih in organizirala pomo\xc4\x8d rojakom v domovini. Ker ni bilo mo\xc4\x8d najti novega urednika in zaradi premajhnega \xc5\xa1tevila naro\xc4\x8dnikov, je Enakopravnost 1. aprila 1957 prenehala izhajati.'